ai4bharat/Pralekha huggingface dataset:
امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے دوران
کم سے کم امدادی قیمت  کارروائیاں
نئی دلی،2؍ دسمبر،جاری خریف مارکیٹنگ سیزن 21-2020 کے دوران حکومت اپنی موجودہ کم سے کم امدادی قیمت  کی اسکیموں کے مطابق کسانوں سے اپنی ایم ایس پی پر خریف سیزن 21-2020 کی فصلوں کی خریداری جاری رکھے ہوئے ہے۔
پنجاب ، ہریانہ ،اترپردیش ، تلنگانہ ،اتراکھنڈ ،تمل ناڈو ، چنڈی گڑھ ، جموں وکشمیر ، کیرالہ ، گجرات اور آندھرا پردیش،اڑیشہ اورماراشٹر کی ریاستوں اور مرکزکے زیر انتظام علاقوں میں خریف 21-2020 کے لئے دھان کی خریداری خوش اسلوبی سے جاری ہے ۔30نومبر 2020 تک دھان کی 318.00 لاکھ میٹرک ٹن سے زیادہ کی خریداری کی گئی،جبکہ پچھلے سال اسی مدت کے دوران 268.15 لاکھ میٹرک ٹن کی خریداری کی گئی تھی۔اس طرح پچھلے سال کے مقابلے اس سال خریداری میں 18.58 فیصد کا اضافہ ہوا ہے۔کل 318.00 لاکھ میٹرک ٹن کی خریداری میں سے اکیلے پنجاب نے 202.77 لاکھ میٹرک ٹن کی خریداری کی، جو کل خریداری کا 63.76 فیصدہے۔
60038.68کروڑروپے کی کم از کم امدادی قیمت  کی مالیت کےساتھ جاری خریف مارکیٹنگ سیزن کے دوران خریداری کی کارروائیوں سے تقریباََ 29.70 لاکھ کسانوں کو پہلے ہی فائدہ ہوا ہے۔
مزید برآں ریاستوں سے ملنے والی تجاویز کی بنیاد پر تمل ناڈو ،کرناٹک ،مہاراشٹر ،تلنگانہ ، گجرات ، ہریانہ ،اترپردیش ،اڑیشہ ،راجستھان اور آندھر ا پردیش ریاستوں کے لئے خریف مارکیٹنگ سیزن 2020 کے لئے دالوں اور تلہن کی 45.24 لاکھ میٹرک ٹن کی خریداری کے لئے قیمت امدادی اسکیم  کے تحت منظوری دی گئی ۔اس کے علاوہ آندھرا پردیش ،کرناٹک ،تمل ناڈو اور کیرالہ کی ریاستوں کے لئے 1.23 لاکھ میٹرک ٹن کوپرا، کی خریداری کے لئے بھی منظوری دی گئی۔ دیگر ریاستوں اور مرکز کے زیر انتظام علاقوں کے لئے بھی اسی وقت منظوری دی جائے گی، جب پی ایس ایس کے تحت دالوں،تلہن اور کوپرا کی خریداری کے لئے تجاویز موصول ہوں گی۔21-2020 کے لئے اندراج شدہ کسانوں سے براہ راست نوٹیفائڈ ایم ایس پی پر ان فصلوں کی سرکاری خرید کی جاسکتی ہے۔البتہ اگر مارکیٹ کے ریٹ کٹائی کی مدت کے دوران متعلقہ ریاستوں نیز مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری ریاست کی نامزد خریداری کی ایجنسیوں کے توسط سے مرکزی نوڈل ایجنسیوں کے ذریعہ کی جائے گی۔
30 نومبر 2020 تک حکومت نے اپنی نوڈل ایجنسیوں کے ذریعہ 563.43کروڑروپے کی ایم ایس پی قدر کے ساتھ 104546.68 میٹرک ٹن مونگ،اڑد، مونگ پھلی اور سویابین کی خریداری کی جس سے تمل ناڈو ، مہاراشٹر ، گجرات ، ہریانہ اور راجستھان میں 60107 کسانوں کو فائدہ ہوا ۔
اسی دوران 52.40 کروڑروپے کی ایم ایس پی ویلیو کے ساتھ 5089 میٹرک ٹن کوپرا کی خریداری کی گئی ،جس سے کرناٹک اورتمل ناڈو میں 3961 کسانوں کو فائدہوا ۔ یہ خریداری 30 نومبر 2020 تک کی گئی تھی، جبکہ پچھلے سال اسی مدت کے دوران 293.34 میٹرک ٹن کوپرے کی خریداری کی گئی تھی۔جہاں تک کوپرا اور اڑد کا تعلق ہے ، ان کے ریٹ بڑی پیداواری ریاستوں میں سے اکثر میں ایم ایس پی سے زیادہ ہورہے ہیں۔ متعلقہ ریاستیں اور مرکز کے زیر انتظام علاقوں کی سرکاریں اس تاریخ سے خریداری شروع کرنے کے لئے ضروری انتظامات کررہی ہیں ،جس کا فیصلہ خریف کی دالوں اورتلہن کی آمد کی بنیاد پرمتعلقہ ریاستوں کے ذریعہ کیا گیا ہے ۔
پنجاب، ہریانہ، راجستھان، مدھیہ پردیش، مہاراشٹر، گجرات، تلنگانہ، آندھر ا پردیش، اڈیشہ اور کرناٹک میں ایم ایس پی کے تحت کپاس کے بیجوں کی خریداری کا عمل خوش اسلوبی سے جاری ہے ۔ 30 نومبر 2020 تک 2909242 کپاس کی گانٹھو ں کی خریداری کی گئی جس کی قیمت 8515.53 کروڑروپے ہے، اس سے 581449 کسانوں کوفائدہ ہوا۔
امور داخلہ کی وزارت
غیرملکی عطیات انضباطی ایکٹ کے کھاتوں اور اس کی رقومات کی صورت حال
نئی دہلی، 16/ستمبر 2020 ۔ غیر ملکی عطیات سے متعلق انضباطی ایکٹ  مجریہ 2010 کے تحت 22400 انجمنیں / غیرسرکاری تنظیمیں رجسٹرڈ ہیں۔ ایسی ہر انجمن / غیر سرکاری تنظیموں نے کم سے کم ایک FCRA اکاؤنٹ بینک میں کھول رکھا ہے۔ ایسی کوئی بھی انجمن یا تنظیم کسی بھی بینک میں ایک یا ایک سے زیادہ یوٹیلائزیشن اکاؤنٹ کھول سکتی ہے۔ اس سلسلے میں ریاست وار تفصیلات ایف سی آر اے کے پورٹل www.fcraonline.nic.in پر دستیاب ہیں۔
کوئی بھی غیر سرکاری تنظیم ایف سی آر اے مجریہ 2010 کے تحت رجسٹرڈ ہوتی ہے یا اسے مرکزی حکومت کی طرف سے غیرملکی فنڈ/ عطیات حاصل کرنے اور استعمال کرنے کی پیشگی اجازت ہوتی ہے، ایسی کوئی بھی تنظیم ایکٹ کی دفعہ 11 کے تحت کسی طے شدہ ثقافتی، اقتصادی، تعلیمی، مذہبی یا سماجی پروگرام کے لئے ایسی عطیات کو وصول اور استعمال کرسکتی ہے۔ غیرملکی عطیات کی حصولیابی اور استعمال کی تفصیلات انجمنوں / غیرسرکاری تنظیموں کے سالانہ ریٹرن میں دستیاب ہیں، جنھیں ایف سی آر اے کے پورٹل www.fcraonline.nic.in پر اَپلوڈ کردیا گیا ہے۔
جب غیرملکی عطیات کے غلط استعمال کا پتہ چلتا ہے تو ایف سی آر اے مجریہ 2010 میں دفعہ 14 کے تحت ایسی تنظیموں / انجمنوں کی اسناد کی تنسیخ کی گنجائش موجود ہے۔ بادی النظر میں اگر ایکٹ کے تحت کوئی معاملہ لائق سزا نظر آتا ہے تو معاملہ ایف سی آر اے مجریہ 2010 کی دفعہ 43 کے تحت کسی تفتیشی ایجنسی کے سپرد کیا جاسکتا ہے۔
پچھلے تین برسوں میں فنڈ کے غلط استعمال پر مرکزی حکومت کی طرف سے کی جانے والی کارروائی کی تفصیلات حسب ذیل ہیں:
|
|
سال
|
|
غیرملکی عطیات کے غلط استعمال پر ایف سی آر اے رجسٹریشن کی منسوخی
|
|
غیرملکی عطیات کے غلط استعمال پر معاملہ سی بی آئی/ ریاستی کرائم برانچ کے حوالے
|
|
2017
|
|
02
|
|
02
|
|
2018
|
|
Nil
|
|
Nil
|
|
2019
|
|
Nil
|
|
01
امور داخلہ کے وزیر مملکت جناب نتیانند رائے آج راجیہ سبھا میں ایک تحریری جواب میں یہ اطلاعات فراہم کریں۔
وزارتِ تعلیم
کم خرچ تعلیم کے لیے اقدامات
نئی دہلی،08 ، 2021/ تعلیم کے وزیر مملکت ڈاکٹر سبھاس سرکار نے راجیہ سبھا میں آج ایک تحریری جواب میں بتایا کہ حکومت تعلیم کو مزید کم خرچ بنانے اور اس کو کاروباری شکل دیئے جانے کو روکنے کی لگاتار کوشش کر رہی ہے۔ اس سلسلے میں تکنیکی تعلیم سے متعلق آل انڈیا کونسل اے آئی سی ٹی ای نے پروگراموں کے لیے زیادہ سے زیادہ ٹیوشن اور ڈیولپمنٹ فیس سے متعلق قومی کمیٹی کی سفارشات کو تسلیم کیا ہے اور سبھی ریاستوں اور مرکز کے زیر انتطام علاقوں سے درخواست کی ہے کہ وہ ان سفارشات پر سختی سے عمل کریں ۔ ان سفارشات کو اے آئی سی ٹی ای کی منظوری کے عمل سے متعلق ہینڈ بک میں بھی شامل کیا گیا ہے۔
طلبا کو مالی مدد فراہم کرنے کے لیے تعلیم کی وزارت ان اسکیموں پر عمل درآمد کر رہی ہے : کالج اور یونیورسٹی طلبا کے لیے اسکالرشپ کی مرکزی شعبے کی اسکیم ، جموں و کشمیر کی خصوصی اسکالرشپ اسکیم  اور مرکزی شعبے کی سود میں سبسڈی کی اسکیم ۔ اے آئی سی ٹی ای اسکالرشپ سے متعلق بہت سی اسکیموں پر بھی عمل درآمد کر رہی ہے جو اس طرح ہیں : پوسٹ گریجویٹ اسکالرشپ، خصوصی طلبا کے لیے سکشم اسکالرشپ اسکیم ، طالبات کے لیے پرگتی اسکالرشپ اسکیم ، اے آئی سی ٹی ای ڈاکٹورل فیلوشپ  وغیرہ، اس کے علاوہ یونیورسٹی گرانٹس کمیشن  بھی ان مختلف اسکیموں کے تحت اسکالرشپ فراہم کرتی ہے جو اس طرح ہیں : شمال مشرقی خطے کے لیے خصوصی اسکالرشپ اسکیم ‘‘ایشان اودئے’’۔ یونیورسٹی رینک ہولڈرز کے لیے پی جی اسکالرشپ، سائنس ، انسانی علوم اور سماجی علوم میں جونیئر ریسرچ فیلوشپ ، بی ایس آر فیلوشپ اور ایمیریٹس فیلوشپ وغیرہ۔
۔۔۔
ش ح ۔ اس۔ ت ح ۔
U –13968
(Visitor Counter : 108
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے یوم جمہوریہ کے لئے جموں و کشمیر کی جھانکی ٹیم کے لیے دوپہر کے کھانے کا اہتمام کیا
نئی دہلی:27 جنوری،2022۔سائنس اور ٹیکنالوجی کے مرکزی وزیر مملکت ؛ ارضیاتی سائنسز کے وزیر مملکت ؛ وزیر اعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے جموں و کشمیر کی جھانکی کی ٹیم کے ارکان کے لیے دوپہر کے کھانے کا اہتمام کیا جنہوں نے قومی راجدھانی کے راج پتھ پر یوم جمہوریہ کی تقریبات میں پرفارم کیا تھا۔
کوریوگرافروں اور موسیقاروں کے ساتھ فنکاروں کی ٹیم کو بھی جمعہ کو وزیر اعظم نریندر مودی سے ملاقات کرنے کا وقت دیا گیا ہے۔
ٹیم کے ارکان نے ڈاکٹر جتیندر سنگھ کی طرف سے پیش کردہ حمایت اور حوصلہ افزائی اور ان کی طرف سے دی گئی مہمان نوازی پر اپنی بے حد مسرت کا اظہار کیا۔ انہوں نے کہا کہ یہ اپنی نوعیت کا پہلا تجربہ تھا جس سے وہ گزرے تھے اور وہ اس کے بارے میں بالکل پرجوش تھے۔
یہ بات قابل ذکر ہے کہ پہلے کے کئی مواقع کے برعکس یہ راج پتھ، نئی دہلی میں یوم جمہوریہ کی ایک نادر تقریب تھی جس میں جموں و کشمیر جھانکی پر بنیادی طور پر جموں خطے کی ثقافت اور فن کا غلبہ تھا اور جھانکی کے چہرے پر ماتا ویشنو دیوی بھون کے ساتھ دیگر یادگار پروجیکٹس جیسے ریاسی میں دنیا کا سب سے اونچا ریل پل اور ایمس، آئی آئی ٹی اور آئی آئی ایم جیسے ادارے، جو مودی حکومت کے تحت حالیہ برسوں کے دوران خطے میں سامنے آئے ہیں، انہیں دکھایا گیا تھا۔ پس منظر کی موسیقی اور دھن بھی جموں کے مقبول لوک گیتوں‘‘سدھائے جموں’’، ‘‘سادھی بکھری پہچان’’ پر مبنی تھے۔
وزیر اعظم نریندر مودی کی قیادت میں ڈاکٹر جتیندر سنگھ نے کہا کہ پچھلے تقریباً آٹھ سالوں میں جموں و کشمیر کے ہر خطہ کو مساوی ترقی اور مساوی توجہ فراہم کرنے کی شعوری کوشش کی گئی ہے۔ انہوں نے کہا کہ اس سے معاشرے کے ہر طبقے اور ہر علاقے میں اعتماد اور خود اعتمادی پیدا ہوئی ہے۔
ٹیم کے اراکین کو ان کی نمایاں کارکردگی کے لیے سراہتے ہوئے ڈاکٹر جتیندر سنگھ نے کہا کہ وہ چاہیں گے کہ گھر واپس آنے والے لوگ اس کارکردگی کے لیے لگائی گئی کئی مہینوں کی محنت و مشقت اور مرکوز تیاری کو سمجھیں۔ انہوں نے استقامت اور مشکل مسابقتی آزمائش کی بھی تعریف کی جس کے ذریعے ٹیم کے ارکان قومی سطح پر یوم جمہوریہ کے پروگرام میں اپنی جھانکی کو شامل کرنے کے لیے گزرے تھے۔
ڈاکٹر جتیندر سنگھ نے کہا کہ بہت کم لوگ جانتے ہیں کہ قومی سطح پر یوم جمہوریہ کے پروگرام میں کسی بھی ریاست یا مرکز کے زیر انتظام جھانکی کے داخلے کو مقابلے اور آزمائش کے مختلف مراحل سے گزرنا پڑتا ہے اور بہت سی ریاستیں اور مرکز کے زیر انتظام علاقے اس عمل سے باہر ہو جاتے ہیں اور وہ یوم جمہوریہ کے پروگرام میں شامل ہونے کا موقع کھو دیتے ہیں۔ اس کے لیے انہوں نے محکمہ ثقافت کے حکام کی جانب سے کی گئی محنت اور ان کی طرف سے مصروف فری لانس گروپوں کی طرف سے مسلسل تعاون کی بھی تعریف کی۔
ڈاکٹر جتیندر سنگھ نے ٹیم کے ہر ایک رکن کے ساتھ انفرادی طور پر تفصیلی بات چیت کی اور کہا کہ وہ خطے کے ثقافتی سفیر ہیں۔ انہوں نے ان میں سے ہر ایک کو اپنی مہارت اور کارکردگی کو بڑھانے کے لیے ہر ممکن تعاون کا یقین دلایا۔
ش ح۔م ع۔ ع ن
U NO: 784
(Visitor Counter : 106
صدر جمہوریہ کا سکریٹریٹ
پریس بیان
میگھالیہ کے گورنر جناب ستیہ پال ملک کی میعاد کار 3 اکتوبر 2022 کو ختم ہو رہی ہے۔
صدر جمہوریہ ہند نے میگھالیہ کے گورنر کے فرائض کی انجام دہی کے لیے اروناچل پردیش کے گورنر بریگیڈیئر  بی ڈی مشرا ، کو مقرر کیا ہے۔ وہ اپنے فرائض کے علاوہ کوئی مستقل انتظام کئے جانے تک میگھالیہ کے گورنر کا عہدہ سنبھالنے کی تاریخ سے ان کے فرائض بھی انجام دیں گے ۔
۔۔۔۔۔۔۔۔۔۔۔
ش ح۔ا گ۔ن ا۔
U-10945
(Visitor Counter : 58
سماجی انصاف اور تفویض اختیارات کی وزارت
کنّروں افراد کے لئے شیلٹر ہوم
نئی دہلی:20؍جولائی2022:
سماجی انصاف و تفویض اختیارات کے وزیر مملکت جناب اے نارائن سوامی نے آج راجیہ سبھا میں اپنے تحریری جواب میں یہ معلومات دی ہے کہ وزارت نے گریما گرہ:مخنث افراد کے لئے شیلٹر ہوم کے نام سے 13پائلٹ شیلٹر ہوم شروع کئے ہیں اور ان شیلٹر ہوم کے قیام کے لئے کمیونٹی پر مبنی تنظیموںکو مالی امداد فراہم کی ہے۔
حالانکہ ایک تنظیم نے کووڈ وباء اور دیگر اسباب سے گریما گرہ قائم کرنے میں اپنی معذوری کا اظہار کرتے ہوئے منظور شدہ رقم واپس کردی تھی۔
یہ 12پائلٹ شیلٹر ہوم 9ریاستوں یعنی مہاراشٹر، گجرات، دہلی، مغربی بنگال، راجستھان، بہار، چھتیس گڑھ، تمل ناڈو اور اُڈیشہ میں مصروف کار ہیں۔
وزارت نے 12فروری 2022ء کو ایک اسکیم ’’مسکان-روزی روٹی اور کاروبار کے تعلق سے حاشیے پر رہ جانے والے اشخاص کی حمایت ‘‘شروع کی ہیں، جس کے تحت اہلیتی معیارات کے تحت ہر ریاست میں کم سے کم فی کس ریاست ایک ایٹ دی ریٹ گریما گرہ ضرور قائم کیا جانا ہے۔
وزارت قومی سماجی تحفظاتی ادارہ کے توسط سے مستقل طورپر پولس ملازمین ، جیل ملازمین، آئی سی ڈی ایس کارکنان، پیشہ ور ڈاکٹروں سمیت میڈیا پیشہ وروں کو حساس بنانے کے لئے بیداری پروگرام منعقد کرتی ہے۔ ایسے ہی ایک پروگرام 18 اگست 2021ء کو طبی پیشہ وروں کے منعقد کیا گیا تھا، جس میں تقریباً 100طبی پیشہ وروں کو حساس بنایا گیا تھا۔
وزارت نے کنّروں سے متعلق ایکٹ 2019ء کے بارے میں مقامی انتظامیہ کو حساس بنانے کی غرض سے کنّروں کی بہبود سے متعلق ایشوز پر تمام ریاستوں ؍ مرکز کے زیر انتظام ریاستوں کے ساتھ نیتی آیوگ اور یو این ڈی پی کی حمایت سے مسکان یوجناسمیت علاقائی مشاورت کا انعقاد کیا ہے۔
اسمائلاسکیم کی ذیلی اسکیم ’کنّروں کی بہبود کے لئے وسیع باز آبادکاری‘ کی ایک اِکائی کنّر طلباء کے لئے اسکالرشپ ہے، جس کے تحت درجہ IX اور پوسٹ گریجویشن تک تعلیم حاصل کرنے والے کنّر طلباء کو مالی امداد فراہم کی جاتی ہے، تاکہ انہیں اہل بنایا جاسکے۔ اسکول چھوڑنے کے واقعات کو کم کرنے اور ابتدائی سے سیکنڈری سطح تک انہیں مالی امداد فراہم کی جاتی ہے تاکہ وہ اپنی تعلیم پوری کرسکیں۔
وزارت نے قومی سماجی تحفظاتی ادارے کے توسط سے کنّروں کے بارے میں بیداری پیدا کرنے کی غرض سے تعلیمی اداروں کے لئے کئی ویبنار پروگرام بھی منعقد کئے ہیں۔ تفصیل ضمیمہ-1 کی شکل میں منسلک ہے۔
ضمیمہ-1
Annexure1
|
|
S.No
|
|
Topic
|
|
Target Group
|
|
Date
|
|
Participants
|
||
|
Transgender Persons  Act 2019 and Rules 2020
|
|
PhD Scholar, Dept. of Psychiatric Social Work, NIMHANS Bengaluru
|
|
08.12.2021
|
|
30
|
||
|
Provisions of Transgender Persons  Act 2019 and Rules 2020
|
|
M. Phil Students, Dept. of Psychiatric Social Work, NIMHANS Bengaluru
|
|
13.12.2021
|
|
74
|
||
|
Transgender Persons  Act 2019 and Rules 2020: Provisions
|
|
MSW  Central University of Tamil Nadu
|
|
15.12.2021
|
|
58
|
||
|
Transgender Persons  Act 2019 and Rules 2020: Provisions
|
|
MSW Students of Jayaprakash Institute of Social Change Kolkata
|
|
24.12.2021
|
|
89
|
||
|
Sensitization Program on Provisions of Transgender Persons Act, 2019 for nursing professionals
|
|
B. Sc  Students of NIMHANS Bengaluru
|
|
31.01.2022
|
|
78
اسٹیل کی وزارت
فولاد کی وزارت نے ریاستی حکومتوں کے صنعت / کان/ فولاد کے وزراء کی کانفرنس کی میزبانی کی
‘‘مکمل سرکار’’ والے نظریئے کے ساتھ آگے بڑھتے ہوئے، حکومت ہند کی فولاد کی وزارت نے آج نئی دہلی میں ریاستی حکومتوں کے صنعت / کان/ فولاد کے وزراء کی کانفرنس کی میزبانی کی، جس کا مقصد ریاستی اور مرکزی حکومتوں کو اس شعبے میں خام مال کی کانکنی ، ترقی اور مستقبل کے چیلنجوں سے متعلق امور پر غو ر وخوض کرنے کا موقع فراہم کرنا ہے۔
اپنی افتتاحی تقریر میں، مرکزی فولاد اور شہری ہوا بازی کے مرکزی وزیر جناب جیوتر آدتیہ مادھو راؤ سندھیا نے ہندوستان کے فولاد کے شعبے میں حاصل کی گئی کامیابیوں پر روشنی ڈالی اور کہا کہ پچھلے 8 برسوں میں اس شعبے میں کافی ٹھوس پیش رفت اور اضافہ ہوا ہے۔ وزیر موصوف نے ریاستوں سے دیہی علاقوں میں فولاد کی کھپت بڑھانے ، فولاد بنانے میں سبھی زمرے کے خام لوہے کا استعمال کرنے ، کانوں کی بر وقت نیلامی کرنے، ری سائیکلنگ صنعت کو باقاعدہ شکل دینے اور خستہ حال ہو چکی موٹر گاڑیوں کو اسکریپ کرنے کے لئے سبھی ٹھوس کوشش کرنے کی درخواست کی۔
ان پیمانوں کو اختیار کرنے سے یہ شعبے مستقبل کے لئے موافق بنیں گے اور فولاد کے شعبے کو پائیدار بنائیں گے۔ وزیراعظم نے گرین فولاد کی پیداوار پر زور دیا ہے، جو خاص طور سے اہم ہے اور اس سمت میں آگے بڑھنے کے لئے صحیح قدم اٹھانے کی ضرورت ہے۔ وزیر موصوف نے کہا کہ حکومت صفر کچرا - صفر نقصان والی پالیسی میں یقین کرتی ہے اور رفتہ رفتہ فولاد کے شعبے کو کاربن سے پاک کرنے کی ضرورت ہے۔
فولاد کی وزارت میں سکریٹری جناب سنجے سنگھ نے فولاد کے شعبے کی ترقی کے اہم رجحانات ،آگے بڑھنے کی تدابیر اور ریاستوں سے مطلوب ضروری امداد کے بارے میں معلومات فراہم کیں۔ فولاد کے شعبے کے لئے وزیراعظم کے نظریئے کو یاد کرتے ہوئے انہوں نے تجویز پیش کی، کہ فولاد کے شعبے کو ماحولیات کے موافق ٹیکنالوجیز اور ترقی اور تعیناتی ، حکومت اور صنعت کے درمیان مؤثر شراکت داری پر توجہ مرکوز کرنی ہوگی۔
ریاستوں کے وزراء ، اتر پردیش کی صنعتی ترقی اور برآمدات کے فروغ کے وزیر جناب نندگوپال گپتا ‘نندی’ ، اڈیشہ حکومت کی صنعت اور توانائی کے وزیر جناب پرفل کمار ملک ، مدھیہ پردیش حکومت کی صنعت کی پالیسی اور سرمایہ کاری کے فروغ کے وزیر جناب راج وردھن سنگھ دتی گاؤں نے اس کانفرنس میں حصہ لیا۔ کانفرنس منعقد کرنے کے لئے انہوں نے مرکزی وزیر کا شکریہ ادا کرتے ہوئے مرکزی حکومت کے ساتھ کام کرنے کی یقین دہانی کرائی۔ فولاد کی وزارت کے تحت آنے والے سرکاری شعبے کی پی ایس یوز کے چیئر پرسن / سی ایم ڈیز اور آندھرا پردیش ، کرناٹک، چھتیس گڑھ، گجرات، مغربی بنگال، گوا، ریاستی حکومتوں کے نمائندوں نے بھی اس کانفرنس میں حصہ لیا۔ کان ماحولیات، جنگلات اور آب وہوا میں تبدیلی ، کوئلہ کی مرکزی وزارتیں اور نیتی آیو گ نے بھی کانفرنس میں شرکت کی اور ہندوستان میں فولاد کے شعبے کی ترقی پر اپنے خیالات پیش کئے۔
وزیر موصوف نے کانفرنس میں شامل سبھی شرکاء کا شکریہ ادا کیا اور سبھی فریقوں کے لئے ایک مشترکہ پلیٹ فارم ہونے کی ضرورت پر زور دیا، جس سے فولاد کے شعبے کے چیلنجوں سے نمٹا جاسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-12578
(Visitor Counter : 67
وزارت خزانہ
نیلامی برائے فروخت6.69فیصد جی ایس 2024،7.10 فیصد جی ایس 2029، 7.26فیصد جی ایس2032، نیو جی ایس2062
حکومت ہند  نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے مشتہر شدہ رقم4,000 کروڑ روپے  کے عوض سرکاری سیکیوریٹی2024 کا 6.69فیصد میں ،  یکساں قیمت کا طریقہ استعمال کرتے ہوئے قیمت پر مبنی نیلامی کے ذریعے 7,000 کروڑ روپے کی مشتہر شدہ رقم کے لیے ‘‘7.10فیصد گورنمنٹ سیکیورٹی 2029’’، iii)) 13,000 کروڑ روپے کی نوٹیفائیڈ رقم کے لیے ‘‘7.26فیصد گورنمنٹ سیکیورٹی 2032’’  قیمت پر مبنی نیلامی کے ذریعے یکساں قیمت کے طریقہ کار کا استعمال کرتے ہوئے اور  ‘‘نیو گورنمنٹ سیکیورٹی 2062’’ کی مطلع شدہ رقم 9,000 کروڑ روپے  کے ذریعے ایک سے زیادہ قیمت کے طریقہ کار کا استعمال کرتے ہوئے پیداوار پر مبنی نیلامی کے ذریعے فروخت  کا اعلان کیا ہے ۔ جی او آئی کے پاس مذکورہ بالا ہر سیکیورٹی کے مقابل 2,000 کروڑ روپے تک کی اضافی رکنیت برقرار رکھنے کا اختیار ہوگا۔ نیلامی 16 ستمبر 2022  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق سیکیورٹیز کی فروخت کی مشتہر شدہ رقم کا 5فیصد تک اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 16 ستمبر 2022 کو ریزرو بینک آف انڈیا کور بینکنگ سولیوشن سسٹم پر الیکٹرانک فارمیٹ میں جمع کرائی جائیں۔ غیر مسابقتی بولیاں صبح 10.30 سے 11.00 بجے کے درمیان اور مسابقتی بولیاں 10.30 سے11.30 بجے کے درمیان جمع کرائی جائیں۔
نیلامی کے نتائج کا اعلان 16 ستمبر 2022  کو کیا جائے گا اور کامیاب بولی دہندگان کو ادائیگی 19 ستمبر 2022  کو ہوگی۔
وقتاً فوقتاً کی جانے والی ترمیم کے مطابق سرکلر نمبر ٓر بی آئی/2018-19/25 مورخہ 24 جولائی 2018 کے توسط سےریزرو بینک آف انڈیا کے ذریعہ جاری کردہ ‘سنٹرل گورنمنٹ سیکیورٹیز میں لین دین کب جاری کیا گیا’ کے رہنما خطوط کے مطابق ‘‘جب جاری کیا جاتا ہے’’ ٹریڈنگ کے لیے سیکورٹیز اہل ہوں گی ۔
نوجوانوں کے امور اور کھیل کود کی وزارت
کھیلو انڈیا یوتھ گیمز میں مجموعی طورپر 6130 ایتھلیٹس نے شرکت کی
نئی دہلی ،06؍فروری: نوجوانوں کے امور اور کھیلوں کے مرکزی وزیر مملکت، جناب کرن رجیجو نے آج لوک سبھا میں ایک تحریری جواب میں بتایا کہ گوہاٹی میں 10 جنوری سے 22 جنوری 2020ء کے دوران ہوئے کھیلوں انڈیا یوتھ گیمز میں مجموعی طورپر 6130 ایتھلیٹس  نے حصہ لیا۔ ان ایتھلیٹس نے تیز اندازی، بیڈ منٹن، باسکیٹ بال، مکے بازی، سائیکلنگ ، تیراکی، ایتھلیٹکس، فٹ بال، جمناسٹکس ، ہاکی، جوڈو، کبڈی، کھوکھو۔ لان بال، نشانے بازی، ٹیبل ٹینس، والی بال، ویڈ لفٹنگ اور لڑکوں و لڑکیوں کے لئے کشتی مقابلوں میں حصہ لیا۔ اس طرح 17 سال سے کم عمر اور 21 سال سے کم عمر کے کھلاڑیوں نے ان کھیلوں میں شرکت کی۔مجموعی طورپر 6130 کھلاڑیوں کا تعلق ملک کی سبھی 37 ریاستوں اور مرکز کے زیر انتظام علاقوں سے تھا۔
کھیلو انڈیا اسکول گیمز 2018، 31 جنوری سے 8 فروری کے درمیان نئی دہلی میں منعقد ہوئے تھے، جس میں 16 مختلف کھیلوں کا اہتمام کیاگیا تھا۔ کھیلو انڈیا یوتھ گیمز 2019، مہاراشٹر کے پونے میں 9 جنوری سے 20 جنوری 2019ء کے درمیان ہوئے تھے، جن میں 18 مختلف کھیلوں کا اہتمام کیا گیا تھا۔وزارت نے نئی دہلی، پونے اور گوہاٹی میں کھیلو انڈیا گیمز کے انعقاد کے لئے بالترتیب 42.16 کروڑ، 40.71 کروڑ روپے اور 50.37 کروڑ روپے خرچ کئے تھے۔
کھیلو انڈیا اسکیم کے ٹیلنٹ سرچ اور ڈیولپمنٹ ورٹکل کے تحت کل 2747 کھیلو انڈیا ایتھلیٹ کا انتخاب کیا گیا ہے۔کھیلو انڈیا یوتھ گیمز 2020ء کے دوران کل 540 ایتھلیٹ کی حتمی فہرست تیار کی گئی ہے۔
کھیلو انڈیا اسکیم کے ٹیلنٹ سرچ اور ڈیولپمنٹ ورٹکل کے تحت ایتھلیٹس کو رہاشی تربیت سمیت مفت تربیت فراہم کی گئی ہے۔ اس کے علاوہ فی ایتھلیٹس کو 10 ہزار روپے ماہانہ کا بھتہ بھی دیا گیا ہے۔
وزیر موصوف نے بتایا کہ کھیل کود ایک ریاستی موضوع ہے۔جنوبی خطے سمیت کھیلوں کو فروغ دینے کی ذمہ داری ریاست ؍مرکز کے زیر انتظام علاقوں کی انتظامیہ  پر عائد ہوتی ہے۔مرکزی حکومت ملک بھر میں بہت سی اسکیمیں چلا رہی ہیں ، جن میں کھیلو انڈیا، نیشنل اسپورٹس فیڈریشن کو امداد، نیشنل اسپورٹس ڈیولپمنٹ فنڈ، بین الاقوامی کھیل کود مقابلوں میں جیتنے والے کھلاڑیوں اور ان کے کوچوں کو خصوصی انعامات ، نیشنل اسپورٹس ایوارڈ،کھیل شخصیتوں کے لئے پنڈت دین دیال اپادھیائے نیشنل ویلفیئر فنڈ، ہونہار کھلاڑیوں کے لئے پنشن اور اسپورٹس اتھارٹی آف انڈیا کے ذریعے کھیلوں کی تربیت کے خصوصی مراکز چلانے وغیرہ شامل ہیں۔مختلف کھیلوں کو فروغ دینے کی اسکیموں کا مقصد ملک میں کھیلوں کی حوصلہ افزائی کرنا ہے۔
محنت اور روزگار کی وزارت
بے روزگاری کے ہنگامی حالات کے لیے انشورنس
راجیہ سبھا میں ایک سوال کے تحریری جواب میں محنت اور روزگار کے وزیر مملکت جناب رامیشور تیلی نے آج کہا کہ راجیو گاندھی شرمک کلیان یوجنا  کو ایمپلائز اسٹیٹ انشورنس کارپوریشن نے یکم اپریل 2005 کو متعارف کرایا تھا۔یہ اسکیم بیمہ شدہ شخص  کو زیادہ سے زیادہ 24 مہینوں کے لیے ا س صورت میں بے روزگاری بھتہ فراہم کرتی ہے اگر صنعتی تنازعات ایکٹ، 1947 کے تحت بیان کردہ چھٹنی کی وجہ ، صنعتی تنازعات ایکٹ، 1947 کے تحت بیان کردہ فیکٹری / ادارہ کے بند ہونے اور غیر ملازمتی چوٹ کی وجہ سے پیدا ہونے والی مستقل معذوری جو 40 فیصد سے کم نہ ہو، کی وجہ سے وہ غیرارادی طور پر بور بے روزگار ہوجاتا ہے۔
یہ بھی بتایا گیا کہ اسکیم کے تحت اہلیت کی شرائط درج ذیل ہیں:
- آئی پی کو کم از کم دو سال کے لیے سروس میں ہونا چاہیے۔
- کسی آئی پی کے سلسلے میں 156 دن یا اس سے زیادہ کسی بھی مسلسل دو کنٹریبیوشن مدت میں ادا شدہ/قابل ادائیگی کنٹریبیوشن کو پورے ایک سال تک کام کرنے کے طور پر سمجھا جائے گا۔ کنٹریبیوشن کی مدت میں 78 دن یا اس سے زیادہ کے لیے ادا کیے گئے حصے کو نصف سال کا م کے طور پر سمجھا جائے گا۔
- III. آئی پی اور اس کا خاندان بھی طبی دیکھ بھال کے حقدار ہیں۔
- بیروزگاری بھتہ اس صورت میں ختم ہو جائے گا اگر بیمہ شدہ افراد دوبارہ ملازمت حاصل کرلیتے ہیں یا ریٹائرمنٹ کی عمر 60 سال تک پہنچ جاتے، جو بھی پہلے ہو۔
- بیروزگاری بھتہ کی یومیہ شرح پہلے بارہ مہینوں کے لیے آئی پی کے ذریعہ حاصل کی گئی اوسط یومیہ اجرت کا 50 فیصد اور آخری 12 ماہ کے لیے 25 فیصد ہے۔
بندرگاہوں، جہاز رانی اور آبی راستوں کی وزارت
جناب سربا نند سونووال نے پی ایم گتی شکتی نیشنل پلان کے تحت بڑی بندرگاہوں اور آئی ڈبلیو اے آئی کے کاروبار کرنے میں آسانی کے اقدامات اور ٹکنالوجی کے ذریعہ کام کاجی کارکردگی  کا جائزہ لیا
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج پی ایم گتی شکتی نیشنل پلان کے تحت ترقی کو فروغ دینے کے لیے کاروبار کرنے میں آسانی اور ٹیکنالوجی کے ذریعے آپریشنل کارکردگی  کی سہولت فراہم کرنے کے لیے مختلف بندرگاہوں کی جانب سے اٹھائے گئے اقدامات کا ایک جامع جائزہ لیا۔ اس موقع پر مرکزی وزیر مملکت جناسب شانتنو ٹھاکر اور تمام بڑی بندرگاہوں کے چیئرمین، ان لینڈ واٹر ویز اتھارٹی آف انڈیا کے نمائندے اور سینئر افسران موجود تھے۔
عالمی معیار کے بنیادی ڈھانچے کو حاصل کرنے اور پی ایم گتی شکتی نیشنل پلان کے تحت بھارت کی ترقی کے سفر کی قیادت کرنے کے لئے اہم بندرگاہوں کے مستقبل کے روڈ میپ پر تبادلہ خیال کیا گیا۔ پی ایم گتی شکتی ترقی کے سات انجنوں سڑکیں، ریلوے، ہوائی اڈے، بندرگاہیں، ماس ٹرانسپورٹ، آبی گزرگاہیں اور لاجسٹکس سے چلتی ہے ۔ بندرگاہوں، جہاز رانی اور آبی گزرگاہوں کی وزارت شہریوں کے لئے بلا روک ٹوک کنکٹی وٹی، اقتصادی ترقی اور اچھی حکمرانی کی فراہمی کو یقینی بنانے کے لئے وزیر اعظم جناب نریندر مودی کے ذریعہ شروع کئے گئے ایک ملٹی موڈل کنکٹی وٹی ماسٹر پلان، نیشنل ماسٹر پلان کو علمی جامہ پہنانے کے لئے ایک اہم رول ادا کرنے کے لیے تیار ہے۔ گریٹر نکوبار میں ایک ٹرانس شپمنٹ ہب کی تعمیر بھی بات چیت کا حصہ تھی۔
اس موقع پر خطاب کرتے ہوئے، مرکزی وزیر نے کہا ’’ بندرگاہوں اور دیگر اداروں کے ذریعے کی جانے والی مربوط کوششوں سے ملک میں ترقیاتی کاموں کی رفتار میں اضافہ ہوگا۔ پی ایم گتی شکتی لوگوں، کسانوں، ماہی گیر برادری کی مدد کرے گی اور بھارت کی معیشت کو مضبوط بنائے گی‘‘۔ انہوں نے پٹنہ کے اپنے حالیہ دورے کا بھی ذکر کیا اور کہا کہ ’آئی ڈبلیو اے آئی کے ساتھ یہ ندی اور ساگر کا سہیوگ ہے، گنگا ماں ہے اور برہم پترا پیتا‘۔
جناب سونووال نے افسران سے کہا کہ وہ آتم نربھر بھارت مشن کے فروغ اور ہنر مندی کی ترقی پر زور دیں تاکہ ملک کے نوجوانوں کو فائدہ مل سکے۔
مرکزی وزیر مملکت جناب شانتنو ٹھاکر نے کہا ’’بندرگاہوں، جہاز رانی اور آبی گزرگاہوں کی وزارت پی ایم گتی شکتی کے تئیں عہد بند ہے اور آج کی میٹنگ اس جانب ایک قدم ہے‘‘۔
سکریٹری ڈاکٹر سنجیو رنجن نے ملٹی موڈل کنیکٹی وٹی کے بارے میں بتایا اور پی ایم گتی شکتی کے تحت ترقی کے سات ستونوں، اسمارٹ، میگا اور گرین بندرگاہو، کاروبار کرنے میں آسانی اور میری ٹائم انڈیا ویژن  2030 پر روشنی ڈالی۔
اس پورے دن چلے والی میٹنگ میں پی ایم گتی شکتی اقدامات، گاڑیوں کی اسکریپنگ پالیسی، ایم آئی وی 2030 کے نفاذ، بندرگاہوں کے چیئرمین کے ذریعہ چلائی جارہیے، تکمیل شدہ اور مستقبل کے پروجیکٹوں پر بھی بات چیت کی گئی۔
تمام سینئر افسران نے یقین دلایا کہ وہ وزیر موصوف کی ہدایات پر عمل کریں گے تاکہ معیشت کو فروغ مل سکے اور عوام اس سے فائدہ حاصل کرسکیں۔
۔۔۔۔۔۔۔۔۔۔۔
ش ح۔ا گ ۔ن ا۔
U-1373
(Visitor Counter : 93
بھارت کا مسابقتی کمیشن
سی سی آئی نے اڈانی پاور لمیٹڈ کے ذریعے ڈلیجنٹ پاور پرائیویٹ لمیٹڈ اور ڈی بی پاور لمیٹڈ کے شیئر کپیٹل کے حصول کو منظوری دی
بھارت کے مسابقتی کمیشن  نے اڈانی پاور لمیٹڈ  کے ذریعے ڈلیجنٹ پاور پرائیویٹ لمیٹڈ  اور ڈی بی پاور لمیٹڈ  کے شیئر کیپٹل کے حصول کو منظوری دے دی ہے [ڈلیجنٹ پاور اور ڈی بی پاور کو مشترکہ طور پر ٹارگیٹس کہا گیا ہے]۔
اس مجوزہ مجموعہ میں حصول کنندہ کے ذریعے ٹارگیٹس کے شیئر کیپٹل اور اقتصادی حقوق کا 100 فیصد حصول شامل ہے۔
حصول کنندہ ہندوستان کی پبلک لسٹیڈ کمپنی ہے جس کے حصص بی ایس ای لمیٹڈ کے ساتھ ساتھ نیشنل اسٹاک ایکسچینج آف انڈیا لمیٹڈ کی فہرست میں شامل ہیں۔ حصول کنندہ ایک بجلی کی کمپنی ہے جس کے ہندوستان میں آٹھ پاور پلانٹس کام کر رہے ہیں۔ اس کے پاس گجرات، مہاراشٹر، کرناٹک، راجستھان، اور چھتیس گڑھ میں 13650 میگا واٹ بجلی پیدا کرنے کی صلاحیت والے تھرمل پاور پلانٹس ہیں اور گجرات میں 40 میگا واٹ کی صلاحیت والا سولر پاور پلانٹ ہے۔
ڈلیجنٹ پاور بنیادی طور پر ہولڈنگ کمپنی کی سرگرمیوں میں مصروف عمل ہے۔ یہ پروجیکٹ مینجمنٹ اور کنسلٹینسی سروسز بھی فراہم کرتی ہے، جو ڈی بی پاور تک محدود ہے۔
ڈی بی پاور کوئلے پر مبنی ایک تھرمل پاور پلانٹ چلا رہا ہے، جو چھتیس گڑھ میں ہے اور اس کی بجلی پیدا کرنے کی صلاحیت 1200 میگاواٹ فی گھنٹہ ہے۔
سی سی آئی کا تفصیلی حکم نامہ جلد ہی پیش کیا جائے گا۔